Document ID: 32011R1235

KOMISIJAS REGULA (ES) Nr. 1235/2011
(2011. gada 29. novembris),
ar kuru Eiropas Parlamenta un Padomes Regulu (EK) Nr. 1222/2009 groza attiecībā uz riepu saķeres ar slapju ceļu klasifikāciju, rites pretestības mērījumiem un verifikācijas procedūru
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2009. gada 25. novembra Regulu (EK) Nr. 1222/2009 par riepu marķēšanu attiecībā uz degvielas patēriņa efektivitāti un citiem būtiskiem parametriem (1) un jo īpaši tās 11. panta a) un c) punktu,
tā kā:
(1)
Eiropas Parlamenta un Padomes Regulas (EK) Nr. 1222/2009 mērķis ir izveidot sistēmu saskaņotas informācijas sniegšanai par riepu parametriem, tam izmantojot marķējumu, lai patērētāji, iegādājoties riepas, varētu izdarīt apzinātu izvēli.
(2)
No riepu rites pretestības ir atkarīga to degvielas patēriņa efektivitātes klasifikācija. Rites pretestības mērījumiem jābūt reproducējamiem; testējot vienas un tās pašas riepas dažādās laboratorijās, ir jāiegūst vienādi rezultāti, lai nodrošinātu dažādu piegādātāju riepu taisnīgu salīdzinājumu. Turklāt testēšanas rezultātu laba reproducējamība nozīmē, ka, testējot tās pašas riepas, tirgus uzraudzības iestādes neiegūs rezultātus, kas atšķiras no piegādātāju rezultātiem.
(3)
Procedūra testēšanas laboratoriju pielīdzināšanai attiecībā uz rites pretestības mērījumiem uzlabotu testēšanas rezultātu reproducējamību.
(4)
Piemērota saskaņota testēšanas metode attiecībā uz saķeri ar slapju ceļu ir izstrādāta ISO līmenī, tāpēc tagad vajadzētu ieviest C2 un C3 klases riepu saķeres ar slapju ceļu klasifikāciju saskaņā ar Regulas (EK) Nr. 1222/2009 11. panta a) punktu.
(5)
Būtu jāprecizē Regulas (EK) Nr. 1222/2009 IV pielikumā noteiktā atbilstības verifikācijas procedūra, nosakot robežvērtības, saskaņā ar kurām deklarētās vērtības, ko izmanto marķēšanas vajadzībām, uzskata par atbilstošām minētajai regulai.
(6)
Tāpēc attiecīgi būtu jāgroza Regula (EK) Nr. 1222/2009.
(7)
Šajā regulā paredzētie pasākumi ir saskaņā ar tās komitejas atzinumu, kura izveidota saskaņā ar Regulas (EK) Nr. 1222/2009 13. pantu,
IR PIEŅĒMUSI ŠO REGULU.
1. pants
Regulas (EK) Nr. 1222/2009 grozījums
Regulu (EK) Nr. 1222/2009 groza šādi:
1)
regulas I pielikuma A daļā “Degvielas patēriņa efektivitātes klases” pirmo teikumu aizstāj ar šādu:
“Degvielas patēriņa efektivitātes klase ir jānosaka, par pamatu izmantojot rites pretestības koeficientu (RRC) atbilstīgi turpinājumā norādītajai “A” līdz “G” skalai, un jāmēra saskaņā ar ANO/EEK Noteikumu Nr. 117 6. pielikumu, ievērojot tā turpmākus grozījumus, un jāpielīdzina saskaņā ar IVa pielikumā noteikto procedūru.”;
2)
regulas I pielikuma B daļā “Saķeres ar slapju ceļu raksturojošās klases” tekstu un tabulu aizstāj ar šādu:
“1.
C1 klases riepām saķeri ar slapju ceļu raksturojošā klase ir jānosaka, pamatojoties uz slapja ceļa saķeres indeksu (G), atbilstīgi turpmākajā tabulā norādītajai skalai no “A” līdz “G”, jāaprēķina saskaņā ar 3. punktu un jāmēra saskaņā ar V pielikumu.
2.
C2 un C3 klases riepām saķeri ar slapju ceļu raksturojošā klase ir jānosaka, pamatojoties uz slapja ceļa saķeres indeksu (G), atbilstīgi turpmākajā tabulā norādītajai skalai no “A” līdz “G”, jāaprēķina saskaņā ar 3. punktu un jāmēra saskaņā ar ISO 15222:2011, izmantojot šādas standarta references riepas (SRTT):
i)
C2 klases riepām - SRTT 225/75 R 16 C, ASTM F 2872-11;
ii)
C3 klases riepām ar nominālo šķērsgriezuma platumu, kas mazāks par 285 mm - SRTT 245/70R19.5, ASTM F 2871-11;
iii)
C3 klases riepām ar nominālo šķērsgriezuma platumu, kas lielāks vai vienāds ar 285 mm, - SRTT 315/70R22.5, ASTM F 2870-11.
3.
Saķeres ar slapju ceļu indeksa (G) aprēķināšana:
G = G(T) - 0,03,
kur: G(T) = izmēģinātās riepas saķeres ar slapju ceļu indekss, kas izmērīts vienā testēšanas ciklā.
C1 klases riepas
C2 klases riepas
C3 klases riepas
G
Saķeri ar slapju ceļu raksturojošā klase
G
Saķeri ar slapju ceļu raksturojošā klase
G
Saķeri ar slapju ceļu raksturojošā klase
1,55 ≤ G
A
1,40 ≤ G
A
1,25 ≤ G
A
1,40 ≤ G ≤ 1,54
B
1,25 ≤ G ≤ 1,39
B
1,10 ≤ G ≤ 1,24
B
1,25 ≤ G ≤ 1,39
C
1,10 ≤ G ≤ 1,24
C
0,95 ≤ G ≤ 1,09
C
Neizmanto
D
Neizmanto
D
0,80 ≤ G ≤ 0,94
D
1,10 ≤ G ≤ 1,24
E
0,95 ≤ G ≤ 1,09
E
0,65 ≤ G ≤ 0,79
E
G ≤ 1,09
F
G ≤ 0,94
F
G ≤ 0,64
F
Neizmanto
G
Neizmanto
G
Neizmanto
G”
3)
regulas IV pielikumu “Verifikācijas procedūra” aizstāj ar šādu:
“IV PIELIKUMS
Verifikācijas procedūra
Katram piegādātāja noteiktajam riepu tipam vai riepu grupai saskaņā ar vienu no šeit izklāstītajām procedūrām ir jānovērtē atbilstība deklarētajai degvielas patēriņa efektivitātes un saķeres ar slapju ceļu klasei, kā arī deklarētajai ārējā rites trokšņa klasei un deklarētajai vērtībai:
a)
i)
vispirms testē tikai vienu riepu vai riepu komplektu. Ja izmērītās vērtības atbilst deklarētajām klasēm vai ārējā rites trokšņa deklarētajai vērtībai pielaides intervālā, kas noteikts 1. tabulā, tests ir izturēts; un
ii)
ja izmērītās vērtības neatbilst deklarētajām klasēm vai ārējā rites trokšņa deklarētajai vērtībai diapazonā, kas noteikts 1. tabulā, testē vēl trīs riepas vai riepu komplektus. Mērījumu vidējo vērtību, kas iegūta no šīm trim riepām vai riepu komplektiem, izmanto, lai novērtētu atbilstību deklarētajai informācijai, izmantojot 1. tabulā noteikto diapazonu; vai
b)
ja marķējumā norādītās klases vai vērtības ir noteiktas, pamatojoties uz tipa apstiprināšanas testu rezultātiem, kas iegūti saskaņā ar Direktīvu 2001/43/EK, Regulu (EK) Nr. 661/2009 vai ANO/EEK Noteikumiem Nr. 117, ievērojot to turpmākus grozījumus, tad dalībvalstis drīkst izmantot mērījumu datus, kas iegūti riepu ražošanas atbilstības testos.
Novērtējot ražošanas atbilstības testos iegūtos mērījumu datus, jāņem vērā 1. tabulā noteiktās pielaides.
1.
tabula
Mērāmais parametrs
Verifikācijas pielaides
Rites pretestības koeficients (degvielas patēriņa efektivitāte)
Pielīdzinātā izmērītā vērtība nepārsniedz deklarētās klases augšējo robežu (augstāko RRC) vairāk kā par 0,3 kg/1 000 kg.
Ārējais rites troksnis
Izmērītā vērtība nepārsniedz deklarēto N vērtību vairāk kā par 1 dB(A).
Saķere ar slapju ceļu
Izmērītā vērtība nav zemāka par deklarētās klases apakšējo robežvērtību (zemāko G vērtību).”
4)
šīs regulas pielikuma tekstu pievieno kā IVa pielikumu.
2. pants
Stāšanās spēkā
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šo regulu piemēro no 2012. gada 30. maija.
Šī regula uzliek saistības kopumā un ir tieši piemērojama visās dalībvalstīs.
Briselē, 2011. gada 29. novembrī

Labels: 7
3
14
1